SEAFCO พุงกาง! คว้างานใหม่เพิ่มอีก 2 โครงการ มูลค่า 128 ลบ.
SEAFCO พุงกาง! คว้างานใหม่เพิ่มอีก 2 โครงการ มูลค่า 128 ลบ.
16 ธ.ค. 2559

บริษัท ซีฟโก้ จำกัด (มหาชน) หรือ SEAFCO เปิดเผยว่า บริษัทได้รับงาน 2 โครงการใหม่เพิ่มเติมในไตรมาสที่ 4/59 มูลค่าโครงการไม่รวมภาษีมูลค่าเพิ่มเป็นเงิน 128,600,000.00 บาท โดยแบ่งเป็นโครงการ โนเบิล บี ไนน์ทีน,ถนนสุขุมวิท 19,กรุงเทพฯ เป็นงานเสาเข็มเจาะแบบกลม, เสาเข็มเจาะแบบเหลี่ยม และกำแพงกันดินระบบไดอะแฟรมวอลล์ โดยรวมค่าวัสดุคอนกรีต และเหล็กเส้น  ผู้ว่าจ้าง บริษัท คอนติเนนตัล ซิตี้ จำกัด เริ่มงาน กลางเดือนมกราคม 2560
อีกทั้งโครงการ วิสซ์ดอม อินสไปร์ สุขุมวิท 101,ถนนสุขุมวิท 101/1,กรุงเทพฯ เป็นงานเสาเข็มเจาะแบบกลม รวมค่าวัสดุคอนกรีต และเหล็กเส้น ผู้ว่าจ้าง บริษัท วิซดอม โซไซตี ดีเวลลอปเม้น คอร์ปอเรชั่น จำกัด เริ่มงาน ต้นเดือนกุมภาพันธ์ 2560
อนึ่งก่อนหน้านี้ SEAFCO ได้รับงาน 7 โครงการ ได้แก่ โครงการ เซ็นทรัล เฟสติวัล ภูเก็ต 2 อ.เมืองภูเก็ต, โครงการอาคาร 6 ชั้น สำหรับโภชนาการและหน่วยงานสนับสนุน วิทยาลัยแพทย์ศาสตร์กรุงเทพมหานครและวชิรพยาบาล ถ.สามเสน เขตดุสิต กรุงเทพฯ, โครงการก่อสร้างทางแยกต่างระดับจุดตัดทางหลวงหมายเลข 9 กับทางหลวงหมายเลข 345 วงแขวนรอบนอก กรุงเทพมหานครฝั่งตะวันตก อ.บางบัวทอง นนทบุรี, โครงการไซมิสบลอสซั่มแอท แฟชั่น, ถ.รัชดา-รามอินทรา, คันนายาว, กรุงเทพฯ,โครงการโรงพยาบาลญี่ปุ่น, ถนนสุขุมวิท 59, กรุงเทพฯ และโครงการอาคารวานิสสา, ซอยชิดลม, ปทุมวัน, กรุงเทพฯ